JY LEES NOU Boer maak 'n plan: 10 vrae aan Gerrit van Vuuren
Deur Boer maak 'n plan
Boer maak 'n plan word Donderdae om 19:30 op VIA (kanaal 147 op DStv) uitgesaai, met 'n herhaling Woensdae om 21:30. Sien ook bl. 84 vir meer inligting.
Die Witzenberg Partners in Agri Land Solutions (Pals)-inisiatief is in 2014 van stapel gestuur as 'n boeregedrewe grondhervormingspoging. Talle suksesverhale in die Ceres-distrik het gevolg – met baie durf, deurdruk, 'n vaste struktuur en kundiges wat hele proses volg – en die projek word ook nou verder gevoer in die Oos-Kaap.
Die ekonomie in Ceres het twee jaar gelede met 8% gegroei in teenstelling met die (destydse) gemiddelde groeikoers in die land van 0%. "Mense groei en boere groei deur transformasie wat op die regte manier toegepas is," het mnr. Gerrit van Vuuren, prokureur en strategiese adviseur van Pals, gesê.
Respek, en die eienskap wat ek altyd in 'n vennoot soek, is eerlikheid.
Die besef dat reaktiewe optrede nie die antwoord is nie en dat ons proaktief beter oplossings as die regering moet voorstel en toepas, om te keer dat die afbrekers en ekstremiste die land vernietig.
Mense wat ten spyte van omstandighede saamwerk om grondhervorming te doen op 'n manier wat ekonomiese groei, werkskepping en sosiale harmonie bevorder.
Talle nuwe Pals-landboubesighede wat gevestig is waardeur ekonomiese groei bevorder is, asook talle suksesvolle swart boere wat sonder regeringshulp vandag volhoubaar en suksesvol boer.
Dat die mense met eie ekstremistiese agendas toegelaat word om die land se beleidsrigtings tot nadeel van die gematigde meerderheid in 'n verkeerde rigting te stuur.
Deur saam ooreen te kom wat die regte dinge is om te doen en as 'n span 'n gesamentlike strategie met aansporings- en groeigeleenthede te bepaal.
'n NOP-wet sodat die beginsels en voorstelle van hoofstuk 6 van die nasionale ontwikkelingsplan wel deur die regering en private sektor prakties toegepas kan word.
Beslis deur erkenning aan kommersiële boere wat betrokke is by grondhervorming, soos wat die NOP en presidensiële advieskomitee aanbeveel het.
Met harde, eerlike werk en die skep van beleggersvertroue.
Met groot beleggings in besproeiingskemas en damme. Die private sektor moet toegelaat word om leiding te gee met landbousake en grondhervorming. Die staat moet slegs die infrastruktuur en omgewing skep vir vertroue en veiligheid van beleggings.